પાઠ 1
યહોશુઆ અમાલેકીઓ સામે લડે છે
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 3: ઈશ્વર દ્વારા વિજય
	હેતુ
	બાળકોને બતાવવું કે પ્રાર્થના વિજયનો માર્ગ છે.

પછી ઈસુએ પોતાના શિષ્યોને કહ્યું … કે તેમણે હંમેશાં પ્રાર્થના કરવી અને હિંમત હારવી નહિ.



પાઠની રજૂઆત
શરૂઆત
વર્ગને એવા કામ વિશે કહો જે કરવાના તમારા પ્રયત્નો ખૂબ અઘરા સાબિત થયા હોય. સફળ થતાં પહેલાં તમારે લાંબા સમય સુધી મહેનત કરવી પડી હોય. તમે એવી ગાડીનું ઉદાહરણ આપી શકો જે શરૂ થતી ન હતી. મેં ઇગ્નિશનમાં ચાવી ઘણી વાર ફેરવી, પણ એન્જિન શરૂ ન થયું. પછી મેં પેટ્રોલનું પેડલ જોરથી દબાવ્યું, તોય સફળતા ન મળી. છેવટે કેટલાક મિત્રોએ ગાડીને ધક્કો માર્યો અને એન્જિન શરૂ થયું.
જો બાળકો ગાડીઓથી પરિચિત ન હોય, તો કોઈ બીજા કામનું ઉદાહરણ વાપરો, જેમ કે કેરોસીનનો સ્ટવ સળગાવવો કે ઝાડનું ઠૂંઠું ખોદી કાઢવું, જેમાં તમને સામાન્ય કરતાં વધુ મુશ્કેલીઓ આવી હોય.
પાઠના મુખ્ય મુદ્દાઓ
	1.મૂસાનું કામ ખૂબ અઘરું હતું. તેણે મિસરમાંથી નિરાશ્રિત બનીને આવેલા ઇઝરાયલીઓને રણમાં થઈને ઈશ્વરે વચન આપેલા દેશ સુધી દોરી જવાના હતા. તેમની સામે ઘણી સમસ્યાઓ હતી. ઘણાં કુળો ઇઝરાયલીઓનો નાશ કરવા માગતાં હતાં. તેમાંનું એક કુળ અમાલેકીઓનું હતું (કલમ 8).
	2.મૂસાએ પોતાના નાયબ યહોશુઆને કહ્યું કે કેટલાક ઇઝરાયલીઓને પસંદ કરીને આ ક્રૂર કુળ સામે લડવા જાય (કલમ 9).
	3.યહોશુઆ અને તેના થોડા માણસો લડતા હતા ત્યારે મૂસાએ તેમના માટે પ્રાર્થના કરી (કલમ 10). આજે આપણે સામાન્ય રીતે પ્રાર્થનામાં માથું નમાવીએ છીએ, પણ મૂસાએ ઈશ્વર તરફ પોતાના હાથ લંબાવ્યા. ઈશ્વરની મદદ માગવાની તેની એ રીત હતી.
	4.જ્યાં સુધી મૂસા પ્રાર્થનામાં પોતાના હાથ ઊંચા રાખતો, ત્યાં સુધી ઇઝરાયલીઓ યુદ્ધ જીતતા હતા. પણ યુદ્ધ લાંબુ ચાલ્યું અને મૂસાના હાથ થાકી ગયા. તેથી મૂસાના સાથીઓ, હારુન અને હૂરે, તેના હાથ ઊંચા રાખવામાં તેને મદદ કરી (કલમ 11-12).
	5.ચિત્ર 1 બતાવો. ચિત્રની ચર્ચા કરીને અને જુદી જુદી વ્યક્તિઓ કોણ છે એમ પૂછીને વાર્તાનું ટૂંકમાં પુનરાવર્તન કરો. મહત્ત્વનો મુદ્દો: ઇઝરાયલીઓએ મોટા, ક્રૂર કુળ પર વિજય મેળવ્યો કારણ કે તેમની શક્તિ પ્રાર્થનામાં હતી.
મુખપાઠ કલમ દૃઢ કરાવો
વાર્તા પ્રત્યે આપણો પ્રતિભાવ
ખ્રિસ્તી બન્યા પછી જ્યોર્જ મ્યુલર નામના માણસે પોતાના પાંચ મિત્રો માટે દરરોજ પ્રાર્થના કરવાનું શરૂ કર્યું. 18 મહિના પછી તેમાંનો એક ખ્રિસ્તી બન્યો. જ્યોર્જે ઈશ્વરનો આભાર માન્યો અને બાકીના ચાર માટે દરરોજ પ્રાર્થના ચાલુ રાખી. પાંચ વર્ષ પછી બીજો મિત્ર ખ્રિસ્તી બન્યો. હવે ત્રણ બાકી રહ્યા. જ્યોર્જે પ્રાર્થના ચાલુ રાખી અને છ વર્ષ પછી ત્રીજા મિત્રનું પરિવર્તન થયું. જ્યોર્જે તેના માટે લગભગ 13 વર્ષ સુધી દરરોજ પ્રાર્થના કરી હતી! જ્યોર્જે ચોથા મિત્ર માટે 34 વર્ષ પ્રાર્થના કરી ત્યારે તે ખ્રિસ્તી બન્યો. પાંચમા અને છેલ્લા મિત્રનું પરિવર્તન જ્યોર્જના મરણ પછી થયું. જ્યોર્જ મ્યુલરે પોતાના મિત્રો માટે પ્રાર્થના કરવાનું કદી છોડ્યું નહિ.
મુખપાઠ કલમનું પુનરાવર્તન કરો

